system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Comuna Stâlpeni, Argeș.
assistant
Stâlpeni este o comună în județul Argeș, Muntenia, România, formată din satele Dealu Frumos, Livezeni, Ogrezea, Oprești, Pițigaia, Rădești și Stâlpeni (reședința).

Așezare 
Comuna se află în nord-estul județului, pe malurile Râului Târgului. Este străbătută de șoseaua națională DN73, care leagă Piteștiul de Brașov. La Livezeni, din acest drum se ramifică șoseaua județeană DJ732, care o leagă spre nord-vest de , Vlădești și Aninoasa (unde se termină în DN73C).

Prin comună trece și calea ferată Golești–Câmpulung–Parc Krețulescu, pe care este deservită de stația Stâlpeni.

Istorie 
La sfârșitul secolului al XIX-lea, comuna făcea parte din plasa Râurile a județului Muscel și era formată din satele Stâlpeni, Surdeni, Oprești și Cotori-Țigănia, având în total 985 de locuitori. În comună funcționau o biserică și o școală mixtă înființată în 1836. La acea dată, pe teritoriul actual al comunei mai funcționau în aceeași plasă și comunele Livezeni și Rădești. Comuna Livezeni era compusă din satele Livezeni și Hârtiești, cu o populație totală de 700 de locuitori. Funcționau și aici două biserici (una fondată de postelnicul Lazăr la 1813 și alta datând din 1534) și o școală cu 45–48 de elevi. Comuna Rădești, cu satele Rădești și Pițigaia, avea 833 de locuitori, o biserică ridicată de Partenie Ieromonahul în 1778, și o școală cu 70 de elevi.

Anuarul Socec din 1924 consemnează desființarea comunei Livezeni și includerea satelor ei în comuna Rădești. Aceasta avea, astfel, 1803 locuitori în satele Livezeni, Mateești, Oprești, Stâlpeni și Surdeni. Comuna Rădești, avea 1254 de locuitori și aceeași alcătuire. În 1950, ele au fost transferate raionului Muscel din regiunea Argeș, iar în 1968 au trecut la județul Argeș. Tot atunci, a fost desființată comuna Rădești, satele ei fiind alipite comunei Stâlpeni.

Monumente istorice 
Patru obiective din comuna Stâlpeni sunt incluse în lista monumentelor istorice din județul Argeș ca monumente de interes local, toate clasificate ca monumente istorice de arhitectură: biserica „Nașterea Maicii Domnului” din Livezeni (1894–1896), biserica „Sf. Gheorghe” din Rădești (1774), casa Vasile Niculescu (1920) și casa Marin Diaconescu (1888), ambele din Stâlpeni.

Demografie 

Conform recensământului efectuat în 2021, populația comunei Stâlpeni se ridică la 4.418 locuitori, în scădere față de recensământul anterior din 2011, când fuseseră înregistrați 4.868 de locuitori. Majoritatea locuitorilor sunt români (89,38%), cu o minoritate de romi (1,47%), iar pentru 9,08% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,91%), cu o minoritate de adventiști (1,86%), iar pentru 9,71% nu se cunoaște apartenența confesională.

Politică și administrație 
Comuna Stâlpeni este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități născute aici 
 George Ziguli (1954 - 2014), jucător și antrenor de baschet.

Note 

Stâlpeni